Φρειδερίκος, Πρίγκιπας της Ουαλίας

Ο Φρειδερίκος, Πρίγκιπας της Ουαλίας, KG (Frederick, Prince of Wales, 1 Φεβρουαρίου 1707 - 31 Μαρτίου 1751), ήταν διάδοχος του βρετανικού θρόνου από το 1727 μέχρι το θάνατό του.

Σύμφωνα με το Νόμο της Διευθέτησης που ψηφίστηκε από το Κοινοβούλιο της Αγγλίας το 1701, ο Φρειδερίκος τη στιγμή της γέννησής του ήταν τέταρτος στη σειρά διαδοχής του βρετανικού θρόνου, μετά την προγιαγιά του, τον παππού και τον πατέρα του.

Προς τιμήν του δόθηκε το όνομά του στο Φρέντερικσμπεργκ της Βιρτζίνια, το Πρινς Φρέντερικ του Μαίρυλαντ και το Φρούριο Φρέντερικ της Τζόρτζια.

Βιογραφία
Ο Φρειδερίκος Λουδοβίκος γεννήθηκε την 1η Φεβρουαρίου 1707 στο Αννόβερο και ήταν ο πρωτότοκος γιος του Γεωργίου Β΄ της Μεγάλης Βρετανίας και της Καρολίνας του Άνσμπαχ, καθώς και ο πατέρας του Γεωργίου Γ΄. Ο Φρειδερίκος έφθασε στην Αγγλία το 1728, το επόμενο δηλαδή έτος από εκείνο που ο πατέρας του έγινε Βασιλιάς, και στις 8 Ιανουαρίου 1729 ονομάστηκε Πρίγκιπας της Ουαλίας. Από το 1728 ως το 1751 υπηρέτησε ως πρύτανης του Πανεπιστημίου του Δουβλίνου, ενώ το πορτραίτο του βρίσκεται ακόμα στο Κολέγιο Τρίνιτυ του Δουβλίνου.

Ήρθε σε σύγκρουση με τον πατέρα του όταν υποστήριξε μια σειρά από πολιτικούς της αντιπολίτευσης. Υποστήριξε την Όπερα της Αριστοκρατίας έναντι εκείνης του Γκέοργκ Φρήντριχ Χαίντελ, που υποστήριζε ο πατέρας του. Έφθασε μάλιστα στο σημείο να διαδώσει τη φήμη ότι ο πατέρας πέθαινε, αναγκάζοντας τον τελευταίο να παρευρεθεί δημοσίως και να διαψεύσει το γιο του. Το 1736 ο Φρειδερίκος νυμφεύτηκε την δεκαεπτάχρονη τότε Αυγούστα της Σαξονίας-Γκότα στο Παλάτι του Αγίου Ιακώβου. Το 1737 έβγαλε μέσα στη νύχτα την έγκυο γυναίκα του έξω από το Παλάτι του Χάμπτον Κορτ, προκειμένου να μην παρευρεθούν στην γέννηση του παιδιού του οι γονείς του.

Ο Φρειδερίκος πέθανε στο Μέγαρο Κλίβντεν στις 31 Μαρτίου 1751, σε ηλικία 44 ετών, από απόστημα στον πνεύμονα. Η κηδεία του έγινε στις 13 Απριλίου 1751 στο Αββαείο του Ουέστμινστερ, όπου ούτε ο Βασιλιάς ούτε άλλο μέλος της βασιλικής οικογένειας ήταν παρών.

Επίγονοι

Πρόγονοι

Τίτλοι

1 Φεβρουαρίου 1707 – 1 Αυγούστου 1714: Η Γαληνοτάτη Υψηλότητα Πρίγκιπας Φρειδερίκος του Ανόβερου
1 Αυγούστου 1714 – 26 Ιουλίου 1726: Η Βασιλική Υψηλότητα Πρίγκιπας Φρειδερίκος
26 Ιουλίου 1726 – 11 Ιουνίου 1727: Η Βασιλική Υψηλότητα Πρίγκιπας Φρειδερίκος, Δούκας του Εδιμβούργου, Μαρκήσιος της Νήσου του Ήλυ, Κόμης του Έλθαμ, Υποκόμης του Λόνστον, Βαρόνος του Σνόουντον
11 Ιουνίου 1727 – 8 Ιανουαρίου 1729: Η Βασιλική Υψηλότητα Φρειδερίκος Λουδοβίκος, Πρίγκιπας της Μεγάλης Βρετανίας, Εκλέκτορας Πρίγκιπας του Μπράουνσβαϊγκ-Λύνεμπουργκ, Δούκας της Κορνουάλης και του Ρόθσυ, Δούκας του Εδιμβούργου, Μαρκήσιος της Νήσου του Ήλυ, Κόμης του Έλθαμ, Υποκόμης του Λόνστον, Βαρόνος του Σνόουντον και του Ρένφερ, Λόρδος των Νήσων και Επόπτης της Σκωτίας, Ιππότης του πιο Ευγενούς Τάγματος της Περικνημίδας
8 Ιανουαρίου 1729 – 31 Μαρτίου 1751: Η Βασιλική Υψηλότητα Ο Πρίγκιπας της Ουαλίας και Κόμης του Τσέστερ

Στις 10 Ιανουαρίου 1717 του δόθηκε ο τίτλος Δούκας του Γκλώστερ.

Τιμητικές διακρίσεις
Τάγμα της Περικνημίδας (1717)

Παραπομπές

Βιβλιογραφία
 F. S. Ashley-Cooper, At the Sign of the Wicket: Cricket 1742–1751, Cricket Magazine, 1900.
 G. B. Buckley, Fresh Light on 18th Century Cricket, Cotterell, 1935.
 Timothy J. McCann, Sussex Cricket in the Eighteenth Century, Sussex Record Society, 2004.
 A. A. Thomson: Odd Men In: A Gallery of Cricket Eccentics (The Pavilion Library, 1985).
 H. T. Waghorn, Cricket Scores, Notes, etc. (1730–1773), Blackwood, 1899.
 H. T. Waghorn, The Dawn of Cricket, Electric Press, 1906.
 Michael De-la-Noy, The King Who Never Was: The Story of Frederick, Prince of Wales, London; Chester Springs, PA: Peter Owen, 1996.
 Van der Kiste, John (1997) George II and Queen Caroline. Stroud, Gloucestershire: Sutton Publishing. 
 John Walters, The Royal Griffin: Frederick, Prince of Wales, 1707–51, London: Jarrolds, 1972.

Εξωτερικοί σύνδεσμοι 
 Frederick Lewis, Prince of Wales at the National Portrait Gallery, London

|-

|-

|-

Δούκες της Κορνουάλης
Δούκες του Εδιμβούργου
Οίκος του Αννόβερου
Τάγμα της Περικνημίδας
Πρίγκιπες της Μεγάλης Βρετανίας
Πρίγκιπες της Ουαλίας